
Preluare date carnete de muncă 
1. Care este scopul acestui program? 


Potrivit prevederilor art. 160 din Legea nr. 19/2000 privind sistemul public de pensii si alte drepturi de asigurari sociale, 
vechimea în munca recunoscuta pâna la data de 1 aprilie 2001 constituie stagiu de cotizare în sistemul public de pensii. 


Potrivit legii, dovada vechimii în munca realizate pâna la aceasta data se face, în special, cu carnetul de munca. 


Evidenta stagiului de cotizare realizat dupa intrarea în vigoare a Legii nr.19/2000 este tinuta de Casa Nationala de Pensii si 
Alte Drepturi de Asigurari Sociale, pe baza datelor cuprinse în declaratia nominala depusa, potrivit legii, de catre angajator, 
de catre persoanele juridice asimilate acestora sau de persoanele fizice obligate sa se asigure prin efectul legii sau care au 


încheiat contracte de asigurare. 


În prezent, stagiul de cotizare pentru perioadele anterioare datei de 1 aprilie 2001 este preluat de catre salariatii caselor 


teritoriale de pensii din carnetul de munca, în momentul stabilirii drepturilor de pensie. 


Actuala procedura nu acorda posibilitatea ca viitorul pensionar sa cunoasca, înainte de pensionarea propriu-zisa, stagiile de 
cotizare realizate anterior anului 2001, stagii ce urmeaza a fi luate în calcul pentru stabilirea pensiei. Viitorul pensionar este 


astfel în imposibilitatea de a prezenta eventuale acte doveditoare în vederea completarii stagiului total de cotizare. 


În vederea asigurarii unor proceduri mai sigure si mai rapide de stabilire a drepturilor de pensii si pentru realizarea unei mai 
bune serviri a cetateanului, a fost demarata activitatea de preluare a datelor din carnetele de munca ale asiguratilor, pentru 
perioadele de cotizare realizate pâna la data de 1 aprilie 2001. Aceasta activitate urmeaza sa se desfasoare anterior 


momentului stabilirii drepturilor de pensie si va fi independenta fata de procedura propriu-zisa de stabilire a pensiei. 


Procesul va conduce la preluarea în baza de date a Casei Nationale de Pensii si Alte Drepturi de Asigurari Sociale a stagiilor 
de cotizare si, implicit, va pune la dispozitia asiguratilor, înainte de pensionare, informatiile referitoare la stagiile ce vor fi 
luate în calcul la stabilirea pensiei. Aceasta facilitate, de altfel folosita si în alte tari, separa responsabilitatile în ceea ce 
priveste preluarea în sistem a datelor referitoare la stagiile de cotizare si salariile folosite în procesul de stabilire a dreptului, 


de cele legate de efectuarea calculelor aferente procedurilor de stabilire a dreptului de pensie. 
2. Pe cine vizeaza ? 


Actiunea presupune preluarea datelor referitoare la stagiile de cotizare aferente tuturor detinatorilor de carnete de munca, 


pentru vechimi în munca realizate anterior datei de 1 aprilie 2001, indiferent unde sunt pastrate aceste documente. 
3. Cum se va desfasura procesul ? Ce trebuie sa faca cetatenii ? 


Carnetele de munca ce urmeaza a fi prelucrate sunt localizate, în principal, în urmatoarele zone de pastrare: 
- la inspectoratele teritoriale de munca - aprox. 3.227.389; 

- în posesia somerilor aflati în evidenta agentiilor judetene de ocupare a fortei de munca — aprox. 188.567; 
- în posesia somerilor aflati în cautarea unui loc de munca - aprox.292.404; 


- în posesia altor persoane juridice sau fizice: 


e angajatori, agenti economici — 1.636.413; 

e institutii publice — 884.398; 

e asigurati individuali pe baza de declaratii si contracte de asigurare, aflati în evidenta Caselor teritoriale de pensii — 
180.914; 

e la titulari — 672.984 


Carnetele de munca vor fi preluate treptat, pe parcursul a doi ani, de catre casele teritoriale de pensii, pe baza unei 
planificari, direct de la detinatori (inspectorate teritoriale de munca, persoane juridice sau fizice) si prin intermediul 


agentiilor judetene de ocupare a fortei de munca. 


Procesul de preluare a datelor din carnetele de munca va începe cu acele carnete ce se afla în pastrarea inspectorate 
teritoriale de munca, urmând ca, ulterior, pe baza unei programari ce se va realiza la nivelul fiecarui judet si care va fi 


anuntata din timp prin mass-media, sa fie prelucrate si restul carnetelor de munca. 


Deci, în aceasta etapa, cetatenii nu sunt implicati direct în aceasta actiune, cu exceptia somerilor, care vor trebui sa 
prezinte carnetele de munca la agentiile de somaj si a titularilor care detin carnetele de munca la domiciliu si carora li se 


va solicita de catre casele teritoriale de pensii sa le predea, în ultima etapa, cel mai probabil în cursul anului 2007. 


Procesul îsi propune sa asigure culegerea datelor necesare pentru determinarea stagiului de cotizare si a punctajului mediu 
anual precum si scanarea carnetelor de munca si crearea unei arhive electronice a acestora, ca prima etapa a procesului de 


arhivare electronica a dosarelor de pensie. 


Culegerea datelor de baza necesare determinarii stagiului de cotizare si pentru calculul punctajului mediu anual va permite 
emiterea certificatelor de stagiu si pentru perioadele de pâna la intrarea în vigoare a Legii nr.19/2000, cuprinse în carnetul 


de munca. 
3. Cât va costa? 


Conform prevederilor Hotarârii Guvernului, vor fi utilizate cca. 2.300 de persoane pentru efectuarea acestei operatiuni pe 
parcursul a 2 ani, costurile pentru acoperirea cheltuielilor de personal fiind de cca. 27,00 milioane RON în anul 2006. În 
ceea ce priveste scanarea carnetelor de munca si crearea arhivei electronice a acestora, costurile vor putea fi apreciate 


dupa finalizarea unui proiect pilot ce se va derula în cadrul a una sau doua case teritoriale de pensii. 

